Úrval Útsýn í samstarfi við AskLuka & hollenska félagið PSV býður upp á íslenskan fótboltaskóla í Hollandi undir nafninu : „ Æfðu eins og atvinnumaður “ . Skólinn er skipulagður fyrir 12 - 16 ára stráka . Geta má þess að einn af okkar bestu knattspyrnumönnum , Eiður Smári Guðjohnsen , tók sín fyrstu skref á glæsilegum atvinnumannsferli hjá PSV og ein okkar bjartasta von , Albert Guðmundsson . Undafarin ár hefur námskeiðið vakið mikla athygli og voru krakkarnir sérlega ánægðir með æfingarnar og gæði þjálfunar sem í boði var . Skólastjórinn Luka Kostic hafði í liðinu með sér frábæra íslenska þjálfara auk þess atvinnuþjálfarar PSV , sem leiðbeindu ungum knattspyrnuiðkendum við að taka framförum í fótboltanum . Margir telja að hollenskir knattspyrnuskólar séu þeir bestu í heimi og það eru sannkölluð forréttindi að fá að kynnast hugmyndafræði PSV . Einn dag verður æft á æfingasvæði PSV og einnig munu þjálfarar PSV koma á æfingavelli okkar í nágrenni hótelsins . Á dagskránni verð fyrirlestrar um öll tækni sem verður kennt í ferðinni . Ómissandi liðir í ferðinni eru ferð í skemmtigarðinn Toverland og á leik PSV gegn Heracles Verið velkomnir með okkur til Hollands ! Fletcher Hotel-Restaurant ‘ s-Hertogenbosch er ný uppgert fjögurra stjörnu hótel , staðsett í skemmtilega náttúrulegu umhverfi . Í nágrenni hótelsins eru göngu - og hjólaleiðir , á hóteli er hægt að leigja hjól eða rafmagn hjól . Allt fæði er innifalið í ferðinni , farþegar geta því notið morgun - , hádegis - og kvöldverðar á veitingastaðnum á hótelinu . Fyrir utan veitingastaðinn er flott verönd . Alls eru 86 herbergi á hótelinu ásamt fundarherbergi . Herbergin eru rúmgóð með sér baðherbergi , loftræstingu og fríu Wifi . 50 000. - kr. á mann borgað við staðfestingu ferðar , fullgreiðsla 8 vikum fyrir brottför . Ath. Staðfestingargjaldið er óendurkræft . Verð og dagsetningar Innifalið í verði : Beint flug fram og til baka , flugvallagjöld og skattar , ferðataska og handfarangur , gisting í 7 nætur , íslensk fararstjórn , fullt fæði , Íslenskir þjálfarar og PSV þjálfarar , PSV aðstaða , búningasett - tilkynnið um stærð á sport@uu.is , þvottur á íþróttafötum , allur akstur erlendis , og aðgangsmiðar í skemmtigarðinn Toverland og miði á leik PSV - Heracles .